Eric Worre

Eric Worre (født 11. mars 1964) er en forretningsperson, forfatter og foredragsholder fra USA.

Worre jobbet for sin far i eiendomsbransjen da han i slutten av 1980-årene kom i kontakt med selskapet Pre-Paid Legal Services (i dag LegalShield) som drev med multi-level marketing (MLM). Dette ble starten på hans karriere innen MLM. Han ga i 2013 ut boken Go Pro som handler om taktikk for å lykkes innen MLM. Han har arrangert egne seminarer i tillegg til at han har vært innleid taler på arrangementer for MLM-selskaper.

Mens Worre betraktes som en internasjonal guru innen multi-level marketing, har han også fått kritikk for å ta oppdrag for kontroversielle selskaper. I juni 2023 ble det offentliggjort at Worre og hans kone var blant de største investorene i The Traders Domain som tidligere på året ble stengt av amerikanske myndigheter og anklaget for å være en Ponzi-svindel.

Eric Worre bor i Minnesota sammen med sin ektefelle Marina Worre.

Referanser 

Forfattere fra USA
Foredragsholdere
Forretningsfolk fra USA
Personer fra Minnesota
Personer innen multi-level marketing